**27/4/2020**

**Nastavna jedinica: On my birthday**

*Dobro jutro dragi moji učenici. Nadam se da ste mi svi dobro. Pomalo se već osjeća da se situacija oko korona virusa smiruje pa se iskreno nadam da ćemo se brzo vratiti u naše školske klupe. Do tada vas iskreno molim da budete predani i marljivi i da redovito radite na usvajanju sadržaja koje vam dostavljam.*

Prošli smo put ponavljali i utvrđivali Present Simple i Present Continuous. Kako bi mogli bez problema rješavati praktične zadatke morate dobro poznavati **pravila pa vas molim da prethodnu lekciju i danas ponovno pročitate nekoliko puta.** Danas ćemo raditi novu lekciju koja nosi naslov: On my birthday, ponovit **ćemo mjesece u godini, uvježbavati redoslijed riječi u rečenici i naučiti pravila o upotrijebi IN, ON i AT.** Sjećate li se svih naziva za mjesece u godini? Hajdemo ih ponoviti!

**MONTHS OF THE YEAR**

1 **JANUARY** (dʒenjuəri) - SIJEČANJ

2 **FEBRUARY** (februəri) - VELJAČA

3 **MARCH** (mɑː(r)tʃ) - OŽUJAK

4 **APRIL** (eiprəl) - TRAVANJ

5 **MAY** (mei) - SVIBANJ

6 **JUNE** (dʒuːn) - LIPANJ

7 **JULY** (dʒuˈlai) - SRPANJ

8 **AUGUST** (oːˈɡust) - KOLOVOZ

9 **SEPTEMBER** (sepˈtembə(r)) - RUJAN

10 **OCTOBER** (okˈtəubə(r)) - LISTOPAD

11 **NOVEMBER** (nəuˈvembə(r)) -STUDENI

12 **DECEMBER** (diˈsembə(r)) - PROSINAC

Otvorite vaše udžbenike na stranicu 74/75. Daisy u tekstu opisuje svoju rođendansku zabavu. U tekstu ima nekoliko nepoznatih riječi pa ćemo prije čitanja napisati naslov i nepoznate riječi u bilježnice:

**On my birthday…**

**arrive** (əˈraiv) – stići, doći

**card** (kɑː(r)d) – čestitka, razglednica

**bring** (briŋ) - donijeti ŋ=ng

**blow out** (bləu aut) - puhati

**candle** (ˈkend(ə)l) – svijeća

Sada pročitajte tekst i na prazne crte umjesto slika upišite riječi. Zadatak nije težak. Riječi koje nedostaju su naravno: PRESENTS, PIZZA, CAKE, DANCE. **Pročitajte tekst naglas jedanput.**

Pogledajte plavi box (GRAMMAR) na stranici 75. U njemu su navedena pravila kada koristimo IN, ON i AT. **Napišite u vaše bilježnice:**

**IN** se koristi uz mjesece u godini (in January, in February…), uz godine (in 2003, in 2020…) i uz izraze ujutro (in the morning), poslijepodne (in the afternoon), uvečer (in the evening)

**ON** se koristi uz dane u tjednu (on Monday, on Friday) i uz nadnevke (datume) (on 24th March)

**AT** se koristi uz sate (at five o'clock) te uz izraze u podne (at noon), u ponoć (at midnight) noću (at night)

Uradite sada zadatak 3 na stranici. Upišite IN, ON ili AT. Primijetit ćete u primjerima da se u hrvatskom jeziku IN, ON i AT uglavnom prevode kao U, ali u engleskom jeziku se **isključivo** koriste prema naprijed navedenim pravilima i ova pravila **treba naučiti napamet**.

**Pokušajte složiti riječi u pravilan redoslijed u 4. zadatku.** Pogledajte rečenični znak na kraju. Ukoliko je rečenica izjavna (.) onda na prvo mjesto ide vršitelj radnje (subjekt). Možete se orijentirati i prema velikom početnom slovu na početku rečenice, a zadnja riječ vam je uvijek ona uz koju stoji rečenični znak (. ili ?). **Razmislite i usmeno odgovorite na pitanja:**  U kojem glagolskom vremenu su ove rečenice? Koji nastavak su dobili glagol u 4. i 6. rečenici? Zašto? Peta rečenica je upitna rečenica. Kako bi glasila ova ista rečenica u izjavnom obliku? U četvrtak ćemo zajedno proći kroz ovaj zadatak pa ćete moći ispraviti pogreške (ako ih bude, naravno). **Bitno je da uradite zadaću. Na pogreškama uvijek najviše naučimo.** To bi bilo sve za danas. Do naše slijedeće lekcije sve vas lijepo pozdravljam.

*Your teacher*